आचरण और कर्म को सुधारने के लिए सुंदरकांड का सत्संग जरूरी : याग्निक
सागवाड़ा. सुंदरकांडपाठ और भजन संध्या करते मानस मंडल के सदस्य।, भीलूड़ा.जेठाणामें सुंदरकांड पाठ के कार्यक्रम में मौजूद महिलाएं, दुसरी और सुंदरकांड मर्मज्ञ अजय याग्निक का अभिनंदन करते संत।
भास्कर संवाददाता | सागवाड़ा
मानसमंडल सेवा संस्थान द्वारा संगीतमय सुंदरकांड पाठ और भजन संध्या का आयोजन आंतरी में हुआ। प्रारंभ में विनोद गर्ग की गणपति सरस्वती वंदना के बाद जितेंद्र कलाल और जुगल सोनी ने सुंदरकांड पाठ की चौपाइयों का गान किया।
वहीं किशोर भाव सार और मुकेश भोई ने अयोध्या की गलियों मे नाचे जोगी मतवाला, आते हैं तेरे दर पर दुनिया के सब नर और नारी, सतगुरु तेरे प्यार में जीना सीखा दिया, किस्मत ने मुझको आपके काबिल बना दिया सहित कई मधुर भजन सुनाए तो वहां मौजूद श्रद्धालु भी झुम उठें। भंगु दर्जी, नवनीत पंचाल, राहुल सेवक, जैकी सवीटा ने वाद्ययंत्रों पर संगत दी।
दोवड़ा प्रधान सत्या बरंड़ा परिवार ने आरती उतारी। इस अवसर पर रूपेश सुथार, जितेंद्र सुथार, मोहन पंचाल, लक्ष्मण बरंडा, सुभाष रोत, बाबूलाल बरंडा, सुरेंद्रनाथ रावल, नरेश शर्मा, अभिषेक, सुनील, महेंद्र, राजकुमार, हितेष चौबीसा, जयप्रकाश पंचाल सहित कई श्रद्धालु मौजूद थे।
भीलूड़ा.मारूतिमंडल जेठाणा की ओर से स्थानीय राजकीय उच्च माध्यमिक स्कूल परिसर में भव्य सुंदरकांड पाठ का आयोजन शनिवार शाम को हुआ। जिसमें अहमदबाद से आए प्रसिद्ध गायक, वाचक और सुंदरकांड मर्मज्ञ अजय याग्निक द्वारा संगीतमय सुंदरकांड पाठ किया गया। सुंदरकांड के भावों को सत्संग में प्रकट करते हुए उन्होंने कहा कि सुंदरकांड का पारायण कर आत्मसात किया जाए तो हमारा जीवनकाल सुंदर बन सकता है। यह जीवन को सुंदर बनाने की ही गाथा है।
जब भी हमें दूसरों के दु:ख में दु:ख और सुख देखकर खुशी होने लगे तो समझे की हमारा मन राममय हो गया है। हमारे कर्म ही हमें देवता और दानव बनाते हैं। इसलिए अपने आचरण, व्यवहार और कर्म को सुधारने के लिए सुंदरकांड का सत्संग जरूरी है। जो जीवन में ज्ञान, भक्ति वैराग्य लाकर हमें देवता स्वरूप प्रदान कराता है। कार्यक्रम के बाद वे भीलूड़ा में रघुनाथजी मंदिर में दर्शन के लिए पहुंचे।
भगवत कृपा के लिए चाहिए संतों का सानिध्य
कथावाचक कमलेशभाई शास्त्री ने कहा कि मानव शरीर मिलना दुर्लभ है। और इससे भी अधिक दुर्लभ है मानव को सच्चे संत का सानिध्य मिलना। जिसे भी ये दोनों मिल जाए तो मानो उस पर भगवत कृपा हो जाती है। उन्होंने हनुमान चालीसा का महात्म्य बताते हुए कहा कि जीवन में कुछ संकट हमारे पूर्व कर्मों के कारण आते हैं, तो कुछ संकट हम खुद ही मोल लेते हैं। लेकिन इन सभी संकटों का हरण संकट मोचक हनुमान की शरण में जाने पर होता है। जय प्रकाश मेहता ने वंदना गीत प्रस्तुत किया। संचालन अरूण पंडï्या ने किया। आभार धीरज मेहता ने जताया।
सुंदरकांडकी पुस्तकें भी बांटी
प्रारंभमें क्षेत्र के प्रसिद्ध राम कथावाचक कमलेशभाई शास्त्री और सीता राम आश्रम के महंत मोतीराम पुरोहित ने याग्निक का माल्यार्पण शाल ओढ़ाकर अभिनंदन किया। मारूति मंडल के सदस्यों ने मंचासीन वाद्ययंत्र कलाकारों और अतिथियों का सत्कार किया। एसडीएम गोपालसिंह शेखावत ने आरती उतारी। जिसके बाद मोगजी प्रजापत की तरफ से प्रसाद बांटा गया। महिला महाविद्यालय के सौजन्य से श्रद्धालुओं को सुंदरकांड की पुस्तकें भेंट की गई। इस अवसर पर सिद्धनाथ मंदिर के सुधांशु महाराज, केवलराम महाराज, रामगणेश पंड्या, चुन्नीलाल भट्ट, अजबलाल द्विवेदी, गोकल पाटीदार, विद्याशंकर पुरोहित, पूनमचंद सुथार, विश्वनाथ पंड्या, मुकेश जोशी, मोतीलाल मोडपटेल, कांतिलाल मेहता, फूलशंकर पंड्या, अशोक उपाध्याय, बटुकलाल सुथार, मानस मंडल भीलूड़ा के कमलाशंकर जोशी, नरेंद्र भगत, नरेंद्र जोशी, प्रभुलाल वाडेल, देवशंकर सुथार सहित बड़ी संख्या में श्रद्धालु मौजूद थे।
hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva awa_Deva